Bon Jovi diskografija

Amerikiečių roko grupės Bon Jovi diskografija susideda iš vienuolikos studijinių, trijų kompiliacinių, vieno gyvo garso albumo, taip pat vieno box set rinkinio, trylikos video albumų bei daugiau nei 50-ies singlų bei vaizdo klipų. Prie šio sąrašo nepriskaičiuoti grupės narių Jon Bon Jovi, Richie Sambora ir David Bryan soliniai įrašai.

Pirmuoju komerciniu Bon Jovi leidiniu tapo singlas „Runaway“, išleistas 1983 m. Po metų prekyboje pasirodė debiutinis grupės vardu pavadintas albumas „Bon Jovi“, Jungtinėse Valstijose sutraukęs nedidelį susidomėjimą. 1985 m. grupė įrašė antrąjį studijinį albumą – „7800° Fahrenheit“. Nors JAV jis nesulaukė tokios sėkmės kaip pirmtakas, tačiau Japonijoje buvo sutiktas gana palankiai, šios šalies albumų tope pasiekė aukščiausiąjį penketuką.

Pirmoji didelė sėkmė grupę aplankė tada, kai 1986 m. išleido „Slippery When Wet“. Ši plokštelė tapo didžiausiu tiražu parduotu grupės leidiniu, pasaulyje nupirkta virš 28 mln. jo kopijų. „Slippery When Wet“ pasiekė pirmą vietą Australijoje, Kanadoje ir JAV, kur praleido 94-ias savaites Billboard 200 tope bei buvo sertifikuotas deimantiniu. Singlai „You Give Love a Bad Name“ ir „Livin’ on a Prayer“ užkopė į Billboard Hot 100 topo viršūnę. Sekantis albumas, „New Jersey“, sulaukė panašaus tarptautinio pasisekimo. Visi penki po „New Jersey“ išleidimo pasirodę singlai pateko į Billboard Hot 100 top dešimtuką. Šitaip Bon Jovi pasiekė rekordą, kadangi joks kitas kada nors išleistas hard roko albumas niekada neturėjo penkių ar daugiau singlų, sėkmingai patekusių į aukščiausiąjį dešimtuką. Hitams „Bad Medicine“ ir „I’ll Be There for You“ pavyko pasiekti pirmąją vietą.

1992 m. išleistas penktasis Bon Jovi albumas „Keep the Faith“ pažymėjo kiek pasikeitusį grupės muzikos skambesį bei stilių. JAV albumas du kart sertifikuotas platininiu, Jungtinės Karalystės ir Australijos albumų topuose debiutavo pirmojoje pozicijoje. JAV singlas „Bed of Roses“ pateko į top dešimtuką, o „Keep the Faith“ užėmė pirmąją vietą Mainstream Rock Tracks tope. 1994 m. Bon Jovi išleido geriausių dainų kompiliaciją „Cross Road“, tapusią perkamiausiu 1994 m. albumu Jungtinėje Karalystėje. Pirmasis šio rinkinio singlas „Always“ šešis mėnesius išsilaikė Billboard Hot 100 topo aukščiausiame dešimtuke, JAV sertifikuotas platininiu ir yra iki šiol perkamiausias grupės singlas. „Cross Road“ buvo paskutinis albumas, kuriame grojo bosistas Alec John Such, kituose Bon Jovi studijiniuose įrašuose bosine gitara iki šių dienų groja Hugh McDonald.

1995 m. išleistas šeštasis studijinis grupės albumas „These Days“ didžiausio pasisekimo sulaukė Europos ir Azijos šalyse. Jungtinėje Karalystėje „These Days“ iš pirmos vietos išstūmė Michael Jackson albumą „HIStory“ bei šitoje pozicijoje praleido keturias savaites. Japonijoje Oricon tope pasiekė pirmąją vietą su 379,000 parduotų kopijų per pirmą savaitę nuo išleidimo bei tapo antruoju greičiausiai perkamu albumu Japonijos istorijoje. Pagrindinis singlas „This Ain’t A Love Song“ JAV pasiekė 14-ą vietą, o kiti susidomėjimo nesulaukė, nors Jungtinėje Karalystėje net keturi albumo singlai pasiekė top dešimtuką.

Po penkerių metų Bon Jovi grįžo su ne mažiau sėkmingu „Crush“, tapusiu grupės šeštuoju ir penktuoju iš eilės numeris vienas albumu atitinkamai Australijoje ir Jungtinėje Karalystėje, o JAV tapusiu du kartus platininiu. Didelę dalį albumo pasisekimo lėmė populiarus singlas „It‘s My Life“, kuris kaip ir pats albumas buvo nominuotas Grammy apdovanojimui.

2002 m. grupė grįžo su „Bounce“, debiutavusiu antroje Billboard 200 topo vietoje bei tapusiu greičiausiai perkamu Bon Jovi albumu, per grupės 20-ies metų istoriją. Šį rekordą pagerino 2005 m. išleistas „Have a Nice Day“. To paties pavadinimo pagrindinis albumo singlas tapo tarptautiniu hitu, Australijoje ir Europoje pasiekusiu top dešimtuką, o kantri stiliaus daina „Who Says You Can’t Go Home“, įrašyta kartu su Jennifer Nettles Billboard Hot Country Songs tope užkopė į pirmą vietą, padarydamas Bon Jovi pirmąja tai pasiekusia roko grupe. Taip pat šis Bon Jovi ir J. Nettles duetas laimėjo Grammy statulėlę. 2007 m. grupė išleido dešimtąjį studijinį albumą, pavadintą „Lost Highway“. Jungtinėse Valstijose jis debiutavo pirmojoje vietoje ir po ilgos pertraukos, Bon Jovi albumui šioje šalyje pavyko tapti pirmuoju numeriu. Nepaisant to, kad šis kantri muzikos įkvėptas įrašas sulaukė pripažinimo bei buvo nominuotas Grammy, grupė nutarė grįžti prie roko skambesio ir 2009 m. išleido vienuoliktąjį studijinį albumą „The Circle“, kuris debiutavo pirmoje vietoje JAV Billboard Hot 100 tope. Pagrindinis singlas „We Weren’t Born to Follow“ 2010 m. nominuotas Grammy apdovanojimui.

Iki šiol grupė Bon Jovi visame pasaulyje pardavė virš 120 mln. savo įrašų kopijų.

Albumai

Studijiniai albumai

Gyvo garso albumai

Kompiliaciniai albumai

Box set rinkiniai

Singlai

1983–1989 m.

1990–1999 m.

2000–2009 m.

2010–dabar 

Pastabos
 A^ „Silent Night“ US Mainstream Rock tope užėmė 24-ą vietą.
 B^ „Please Come Home for Christmas“ iš pradžių išleistas kaip Jon Bon Jovi solo singlas, 1992 m. patekęs į Kalėdinių dainų kompiliacinį albumą „A Very Special Christmas 2“. o 1994 m. išleistas Europoje kaip grupės Bon Jovi singlas.
 C^ „Something for the Pain“ ir „Lie to Me“ JAV buvo išleisti kaip dvigubi A-pusės singlai.
 D^ Kaip singlas išleistas tik Europoje.
 E^ Dainos „Who Says You Can’t Go Home“ kantri versija su Jennifer Nettles Billboard Hot Country Songs tope pasiekė pirmąją vietą.
 F^ „Till We Ain’t Strangers Anymore“ įrašyta duetu su LeAnn Rimes.

Video albumai

Gyvi pasirodymai

Video albumai

Dokumentiniai filmai 

Pastabos:
 DVD su grupės duotais interviu buvo išleistas box set albume „100,000,000 Bon Jovi Fans Can't Be Wrong“.
 Dokumentinis filmas „When We Were Beautiful“ iš pradžių rodytas kino teatruose, vėliau blu-ray formatu išleistas su koncertu „Live from Madison Square Garden“ ir studijiniu albumu „The Circle“.

Muzikiniai klipai 

Pastabos:
 A^ „Real Life“ vaizdo klipe nesifilmavo grupės pianistas David Bryan, kadangi tuo metu jis gydėsi rankos sužeidimą.
 Nors dainoms „Wild in the Streets“, „Blood on Blood“, „If I Was Your Mother“ ir „Good Guys Don’t Always Wear White“ buvo sukurti vaizdo klipai, tačiau jos niekada neišleistos kaip singlai.
 „The Hardest Part Is the Night“ yra vienintelis grupės singlas, kuriam nesukurtas video klipas.

Šaltiniai 

Diskografijos